În luna mai, în AntenaPLAY poţi vedea în continuare fotbalul din Liga Portugal, Serie B, Superliga Greciei, Cupa Franţei sau finala Ligii Campionilor Asiei.
De asemenea, Formula 1 revine cu Marile Premii de la Miami, Emilia-Romagna şi Monaco, în timp ce iubitorii de hochei pot urmări Campionatul Mondial şi Campionatul Mondial, Divizia 1, Grupa A. Tenisul de masă aduce două competiţii de marcă, Saudi Smash 2024 şi WTT Champions Chongqing 2024.
Fotbal – spectacol, în AntenaPLAY
Luna mai decide câştigătoarele competiţiilor transmise în AntenaPLAY, unde se vor desfăşura ultimele etape din Liga Portugal, Superliga Greciei, Serie B şi England Championship.
De asemenea, pe 25 mai se va disputa finala Cupei Franţei (Olympique Lyon – PSG), dar şi finala Coupe Gambardella. Din fotbalul francez, pe AntenaPLAY poţi vedea şi finala Cupei Franţei la fotbal feminin, Fleury 91 – PSG (4 mai).
Liga Campionilor Asiei îşi va stabili şi ea învingătoarea. Yokohama Marinos şi Al-Ain se vor întâlni, tur-retur, pe 11 şi pe 25 mai.
3 Mari Premii de Formula 1, în luna mai
Tot în luna mai, pasionaţii de Formula 1 vor fi răsplătiţi cu 3 Mari Premii, Miami (3-5 mai), Emilia-Romagna (17-19 mai) şi Monaco (24-26 mai). Formula 2 şi Formula 3 revin cu cursele de la Imola şi Monte Carlo.
La Miami, va avea loc şi a doua cursă de Formula 1 Academy. De asemenea, Total Energies 6 Hours of Spa-Francorchamps se va desfăşura între 9 şi 11 mai.
Campionatul Mondial de hochei – 10-26 mai
Campionatul Mondial de hochei se va disputa în perioada 10-26 mai şi va fi transmis live în AntenaPLAY. Cele mai bune 16 echipe ale lumii luptă pentru supremaţie, în Cehia.
În perioada 28 aprilie – 4 mai, România va participa la Campionatul Mondial de Hochei, Divizia 1, Grupa A. La competiţia de la Bolzano, tricolorii vor întâlni Ungaria, Slovenia, Italia, Coreea de Sud şi Japonia.
Două turnee de tenis de masă, în AntenaPLAY
Saudi Smash 2024 şi WTT Champions Chongqing 2024 sunt cele două turnee de prestigiu din tenisul de masă ce vor avea loc în luna mai, live în AntenaPLAY.
Bernadette Szocs va fi prezentă la cele două competiţii şi speră să obţină noi rezultate impresionante împotriva adversarelor din Asia.
Box şi MMA, în AntenaPLAY
Pe 4 mai, va avea loc gala de box One Star Night 2, ce se va desfăşura la Saint-Maurice de Beynost. Campionii din box anunţă spectacol în ring, în lupta pentru centuri.
Pe 24 mai, pe celebra Reims Arena, va avea loc gala Hexagone 16, unde mai mulţi luptători cu palmares fără înfrângere vor lupta pentru supremaţie.